
25-TA-3063: Noteikumu projekts (Grozījumi)
Grozījumi Ministru kabineta 2024. gada 3. decembra noteikumos Nr. 775 "Eiropas Savienības kohēzijas politikas programmas 2021.–2027. gadam 1.2.1. specifiskā atbalsta mērķa "Pētniecības un inovāciju kapacitātes stiprināšana un progresīvu tehnoloģiju ieviešana uzņēmumiem" 1.2.1.1. pasākuma "Atbalsts jaunu produktu attīstībai un internacionalizācijai" otrās kārtas īstenošanas noteikumi"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 1.0
Noteikumu konsolidētā versija 3.0
Atzinuma sniedzējs
Biedrība "Latvijas Drošības un aizsardzības industriju federācija"
Atzinums iesniegts
23.03.2026.
Atzinuma sniegšanas termiņš
23.03.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	1.
	Noteikumu konsolidētā versija
2.4. sadarbības tīkla dalībnieki – sīkie (mikro), mazie, vidējie un lielie komersanti (ar nosacījumu, ka pētniecības un attīstības aktivitāšu īstenošanai tiek piesaistīti sīkie (mikro), mazie un vidējie komersanti), tai skaitā valsts kapitālsabiedrības, pētniecības un zināšanu izplatīšanas organizācijas, biedrības un nodibinājumi, publiskas personas vai tās institūcijas, kas veic saimniecisko darbību. Sadarbības tīkla dalībnieks var nebūt biedrības biedrs vai nodibinājuma vai inovācijas kopas dalībnieks;
	Priekšlikums
Lūgums precizēt/skaidrot anotācijā, vai ar "publiskas personas vai tās institūcijas, kas veic saimniecisko darbību" ir paredzētas publiskas personas un iestādes saskaņā ar Valsts pārvaldes iekārtas likumu vai citu normatīvo aktu.
Kā arī lūgums sniegt papildus informāciju par šādu papildus sadarbības tīkla dalībnieku tvēruma papildināšanu, ņemot vērā, ka atbalstam pieejamais finansējums katra sadarbības tīkla ietvaros ir ierobežots un būtiska šāda dalībnieku tvēruma papildināšana var radīt riskus par pieejamo finansējumu dalībniekiem. 
Būtiski, ka tā kā "Pasākuma mērķis ir nodrošināt finansējumu sadarbības tīklu dalībnieku internacionalizācijai un sadarbības veicināšanai starp privāto, publisko un pētniecības sektoru", jau šobrīd MK noteikumos noteiktais dalībnieku tvērums ir pietiekami plašs, lai varētu sniegt atbalstu gan dažāda lieluma komersantiem, gan pētniecības un zināšanu izplatīšanas organizācijām, kuriem šis atbalsts saskaņā ar pasākuma mērķi ir ļoti nozīmīgs. Šim pasākumam nebūtu jābūt kā atbalsta programmai publiskajam sektoram. 
Piedāvātā redakcija
-
	Anete Lūsare (DAIF Latvija)

	2.
	Noteikumu konsolidētā versija
11.1 Pasākuma otrā uzsaukuma ietvaros vienam projekta iesniegumam minimālais kopējo attiecināmo izmaksu apmērs nav mazāks par 200 000 euro (ieskaitot), bet maksimāli pieļaujamais finansējuma apmērs ir 1 036 914 euro, tai skaitā Eiropas Reģionālās attīstības fonda finansējums – 881 377 euro un valsts budžeta finansējums – 155 537 euro.
	Priekšlikums
DAIF Latvija lūdz detalizēti skaidrot plānoto, ka otrajā uzsaukumā ir plānots lielāks maksimāli pieļaujamais finansējuma apmērs, jo šobrīd MK noteikumu grozījumu anotācijā nav sniegta pilnīga informācija par nepieciešamību palielināt nākamajos uzsaukumos pieļaujamo finansējuma apmēru.
Šāda pieeja arī rada nevienlīdzību pret pirmā uzsaukuma projekta iesniedzējiem un īstenotājiem (finanšu saņēmējiem). Lūgums precizēt/skaidro par iespēju precizēt šo normu, paredzot, ka gadījumā, ja pēc pirmā uzsaukuma ir palicis brīvs nesadalītais finansējums, tas var tikt papildus novirzīts vai nu pirmā uzsaukuma finanšu saņēmējiem, ja ir sekmīgi īstenoti projekti, vai arī organizēts otrs uzsaukums ar līdzvērtīgiem nosacījumiem kā pirmajā uzsaukumā. 
Piedāvātā redakcija
-
	Anete Lūsare (DAIF Latvija)

	3.
	Noteikumu konsolidētā versija
15.3. nacionālie rādītāji otrā uzsaukumā:
	Priekšlikums
Aicinām ņemt vērā, ka papildināto nacionālo rādītāju verifikācija var būt apgrūtinoša, ņemot vērā komerciāla rakstura jautājumus, tai skaitā, piemēram, savstarpējas vienošanās ar ārvalstu partneriem par darījuma fakta, būtības un satura neizspaušanu. 
Piedāvātā redakcija
-
	Anete Lūsare (DAIF Latvija)

	4.
	Noteikumu konsolidētā versija
19. Projekta iesniedzējs pasākuma ietvaros var iesniegt vienu projekta iesniegumu.
	Priekšlikums
Aicinām precizēt punktu, paredzot, ka Projekta iesniedzējs pasākuma konkrētā uzsaukuma ietvaros var iesniegt vienu projekta iesniegumu.
Piedāvātā MK noteikumu punkta redakcija izslēdz iespēju nepieciešamības gadījumā papildus piešķirt finansējumu esošam sadarbības tīklam vai tam arī pretendēt citu uzsaukumu ietvaros, ja saņemtais atbalsta finansējums ir sekmīgi investēts un sasniegtie noteikti mērķi un rezultāti. 
Piedāvātā redakcija
-
	Anete Lūsare (DAIF Latvija)

	5.
	Noteikumu konsolidētā versija
46.2.2. nodrošināt, ka visā projekta īstenošanas laikā tas pārstāv ne mazāk kā 30 savstarpēji nesaistītus sadarbības tīkla dalībniekus (neskaitot pētniecības un zināšanu izplatīšanas organizācijas), izņemot ja projekta iesniedzējs ir inovācijas kopa;
	Priekšlikums
Lūgums precizēt/skaidrot vai šāda norma, kad attiecībā uz Inovāciju kopu nepastāv noteikti kritēriji, nerada neviennozīmīgu attieksmi pret sadarbības tīkliem, kuri nav inovāciju kopas. 
Piedāvātā redakcija
-
	Anete Lūsare (DAIF Latvija)



